Aaron Mensing
Aaron Mensing er en dansk håndboldspiller, der spiller for den tyske klub Flensburg-Handewitt. Han står desuden noteret for 14 landskampe (27 mål) for Danmark (pr. 29. april 2023). Med landsholdet har han vundet bronze ved EM i 2022.
Aaron Mensing er født i Sønderjylland. Han er vokset op i det tyske mindretal og begyndte at spille håndbold i Flensburg-Handewitt. I 2015 startede han sin professionelle klubkarriere i SønderjyskE Håndbold. I 2020 fortsatte han karrieren i TTH Hoslterbro, men efter blot en enkelt sæson i klubben skrev han i 2021 kontrakt med barndomsklubben Flensburg-Handewitt, hvor han blev klubkammerater med bl.a. Simon Hald og Emil Jakobsen
Aaron Mensing vandt sølv ved U21-VM i 2017, inden han i 2021 debuterede på A-landsholdet under Nikolaj Jacobsen. Han fik slutrundedebut ved EM i 2022, hvor han var med til at sikre Danmark bronze, men var ikke med ved VM i 2023.